ArabovMK/tajik-wikipedia-corpus huggingface dataset:
Бодхӯрда

Бодхӯрда — бемории музмини илтиҳобии бофтаю рагҳо. Бодхӯрда бештар дар занҳои синни таваллуд пайдо мешавад. Сабаби беморӣ маълум нест. Тахмин мекунанд, ки он бар асари сирояти ниҳонии вирусҳо, ихтилоли ғадудҳои усораи дохилӣ ва тамоюли ирсии одам ба вуҷуд меояд. Баъзе доруҳо (мас., гидралазин, изониазид ва ғайра) низ метавонанд муҷиби бемориҳои шабеҳи бодхӯрда шаванд. Бодхӯрда навъҳои гуногун дорад. Хусусан бодхӯрдаи системавӣ бештар дучор меояд. Ҳангоми он узвҳои дохилӣ, дастгоҳи такяву ҳаракат, силсилаи асабҳои марказӣ осеб меёбанд. Беморон аз сустию беҳолӣ, лоғарӣ, рехтани мӯй, табу тасф шикоят мекунанд; дар маҳалли байни абрувон ва рухсора эритемаи монанд ба шапалак ба вуҷуд меояд; дар луобпардаи даҳон доначаҳо медаманд; рух намудани артрит, артралгия, осеби бандҳои зону, оринҷ ва банди даст, дарди устухону мушакҳо, перикардит, перитонит, миокардит, эндокардит, васкулит ва ғ. низ мумкин аст. Дар мавриди бодхӯрда пӯст низ зиён мебинад. Бодхӯрдаи пӯст қурсшакл, амиқ ва сатҳӣ мешавад. Ҳангоми бодхӯрдаи қурсшакл дар бинӣ ва рухсора доғҳои гирдаи сурх пайдо шуда, онҳо тадриҷан шакли шапалакро мегиранд. Ҷараёни беморӣ дуру дароз аст (баҳору тобистон хурӯҷ мекунад). Аломатҳои бодхӯрдаи амиқ бештар дар манаҳ, гоҳо дар тан, нишонаҳои бодхӯрдаи сатҳӣ дар бинӣ ва рухсора падид меоянд. Табобати бодхӯрда бояд дар беморхона оғоз ёбад. Барои беморони бодхӯрдаи пӯст кор дар зери офтоб, коргоҳҳои гарм, ҳамчунин тамос бо моддаҳои кимиёӣ манъ аст. Онҳо бояд баҳору тобистон аз кремҳои муҳофиз истифода кунанд.
Бодӣ (шоир)

Бодӣ — шоир и тоҷик. Зиндагинома Дар "Тазкират-уш-шуаро"-и Мутрибии Самарқандӣ, "Музаккиру-л-аҳбоб"-и Хоҷа Ҳасани Нисории Бухороӣ ва дигар манобеи адабӣ оид ба ин шоир маълумот дарҷ гардидааст. Дар зодгоҳаш Кашмир таҳсилро оғоз намуд ва барои такмили дониш, махсусан улуми адаб (арӯз, қофия, бадеъ ва ғайра) ба Бухоро омад. Дӯсту ҳамнишини тазкиранигор Нисорӣ шуд. Дар маҳфилҳои адабие, ки дар хонаи ӯ баргузор мегардиданд, пайваста ширкат меварзид. Аз девон доштанаш иттилоъ дода нашудааст, вале намунаҳои ашъораш, махсусан рубоиёташ, дар маъхазҳои адабӣ сабт гардидаанд. Намунаи ашъор Абёти зерин аз ӯст: Умре ҳаваси висоли ҷонон кардем, Дил аз пайи ину он парешон кардем. Дидем, муроди ӯст маҳҷурии мо, Тарки ҳама карда, рӯ ба ҳиҷрон кардем. Моем ба дарди ошиқӣ сохтагон, Дар роҳи талаб хонабарандохтагон. Дар шамъи ҷамоли ёр парвонасифат Оташ ба худии худ дарандохтагон.
Бодғелак

Бодғелак, хори ғелон, шутуришкам, ғелак — гиёҳест серхори худрӯй. Тавсифоти гиёҳшинохтӣ Пояаш сершох (аз 20 см то 1,5 м қад мекашад). Баргаш майда (дарозиаш 10–60 мм), борик, нӯгтез. Гулаш беранг ё гулобитоб (моҳҳои июл – авг. мешукуфад). Мевааш лӯнда, майда (қутраш 1,5 мм). Бодғелак асосан дар гилхок, хоки регу сангрезадор, санглох, шӯрзамин, чун алафи бегона дар киштзор, полиз ва ғайра (қаторкӯҳҳои Зарафшон, мавзеъҳои воҳаи дарёи Сир, Тоҷикистони Ҷанубӣ, Шарқӣ, Помири Ғарбӣ–3000 м баландтар аз с. б.) мерӯяд. Корбурдҳо Бодғелаки наврустаро бузу гӯсфанд нағз мехӯранд. Онро то давраи гулшукуфт силос мекунанд. Силосаш хушхӯр ва монанди бисёр руста ниҳои хӯшадор серғизост. Табибони халқӣ бо ҷӯшидаи шираи навдаҳои сероби бодғелак баъзе касалиҳои пӯстро табобат мекарданд. Ширааш барои ранг (зарду сабз) кардани мӯйина истифода мешуд. Бодғелакро барои собунпазӣ ва сӯзишворӣ ҳам истифода мебурданд. Тухми бодғелак то 17,5% равған дорад, ки барои истеҳсоли алиф ва рангу локкор мефармоянд. Дар барг (0,32%), поя (0,24%), тухм (0,51%) ва реша (0,01%)-и бодғелак як миқдор алкалоид (-Салсолин, - Салсолидин ва ғайра) мавҷуд аст.
Бодухино (ноҳияи Плисетс)

Бодухино — деҳа, яке аз маҳаллаҳои аҳолинишини Федератсияи Русия мебошад. Деҳа, дар ҳайати ноҳияи Плисетс, ки дар вилояти Архангелск қарор дорад, ва ба ҳамин вилоят итоат мекунад, дохил мешавад 1. Ҷуғрофия Ин деҳа дар ноҳияе қарор дорад, ки ба ноҳияҳои Шимолгони Русия дохил мешавад.
Хосият Боева

Боева Хосият Бобомуродовна (8.2.1947, ноҳияи Варзоб) — раққоса, дорандаи Мукофоти давлатии Тоҷикистон ба номи Рӯдакӣ. Фаъолият Солҳои 1965–86 раққосаи ансамбли давлатии рақсии "Лола", 1986–90 хореографи ансамбли "Ганҷина", 1990–98 балетмейстери ансамбли рубобчизанони "Чаман"-и Филармонияи давлатии Тоҷикистон буд. Аз соли 1998 дар Мактаб-интернати миёнаи махсуси санъати ҷумҳуриявии ба номи М. Атоев нозукиҳои рақсро ба наврасон меомӯзонад. Маҳорати Б. дар иҷрои рақси миллии тоҷикӣ бештар зуҳур меёфт, арғушташ дорои ҳиссиёти амиқ, мундариҷаи ғанӣ ва санъати баланд буд. Рақси тоҷикиро дар Австралия, Белгия, Булғория, Ангола, Итолиё, Полша, Олмон, Руминия, Фаронса, Чехословакия, Шветсия, Швейсария, Афғонистон, Эрон, Муғулистон, Покистон, Ҳиндустон, Юнон муаррифӣ кардааст. Иштирокдори фестивали умумиҷаҳонии ҷавонон дар Олмон мебошад.
Бодуэн де Куртенэ, Иван Александрович

Иван Александрович Бодуэн де Куртенэ март 1845. Яке аз намояндагони маъруфи забоншиносии умумӣ ва муқоисавӣ, саромади мактабҳои забоншиносии Қазон ва Ленинград. Профессори донишгоҳҳои Қазон (1875–83), Юрйевск (Тарту–93), Краков (1893–99), Петербург (1900–18). Зиндагинома Солҳои охири умрашро дар Варшава гузарондааст. Ба таҳқиқи масъалаҳои забоншиносии умумӣ, муқоисавӣ-таърихӣ, таърихи забонҳои полшагӣ ва диг. забонҳои славянӣ, фонология, назарияи хат ва ғ. машғул шудааст. Б. де К. забонро иборат аз маҷмӯи аломатҳо, падидаи иҷтимоӣ ва равонӣ медонист. Бо истифода ва дарки мафҳумҳои "статика" ва "динамика" мавҷудияти ҳадди синхрония ва диахронияро дар забон таъкид кардааст. Хидмати бузурги Б. де К. таҳияи назарияи фонема мебошад. Ӯ таснифи табодули фонетикиеро таҳия кард, ки онҳоро чун муносибати фонемаҳои гуногун дар таркиби морфемаҳои забонҳои ба ҳамдигар хеш мефаҳмид. Таълимоти Б. де К. барои пешрафти омӯзиши фонетика, забоншиносии умумӣ мусоидат намуданд.
Вилояти Бодғис

Вилояти Бодғис — яке аз вилоятҳои Афғонистон, ки дар шимолу ғарби кишвар воқеъ аст. Ҷуғрофиё Аз шимол бо Туркманистон, аз ҷануб ғарб бо вилоя Ҳирот, аз шимолу шарқ бо вилояти Форёб ва аз шимол ба вилояти Ғур ҳаммарз мебошад. Масоҳати вилоят Бодғис 20591 км ва аҳолиаш 499393 нафар буда, кулли онҳо тоҷиконанд. Аз лиҳози таркиби қавмӣ дар ин вилоят паштунҳо дар мақоми дувум қарор доранд. Дар вилояти Бодғис ӯзбекҳо, туркманҳо ва балуҷҳо низ умр ба сар мебаранд. Вожашиносӣ Бодғис вожаи куҳан буда, дар қисмати "Яштҳо"-и Авесто дучор меояд. Дар китоби "Бундаҳиш" ба шакли "Водгис" ва "Водғис" истифода шудааст. Таърих Дар асрҳои миёна Бодғис аз навоҳии ободи Хуросон ва дорои шаҳрҳое бо номҳои Ҷабалу-л-фарза (Кӯҳи нуқра), Куфо, Куғнобод, Буст, Ҷозҷӣ, Кобрун, Колуван, Деҳистон, Баван, Бомийин ва 300 рустои обод будааст. Дар асрҳои 4-10 Деҳистон аз бузургтарин ва ободтарин шаҳрҳои Бодғис будааст, вале қароргоҳи ҳокими ин минтақаро шаҳри Куғнобод гуфтаанд. Муаррихон ва ҷаҳонгардони маъруфи асримиёнагӣ Ҷосийқонӣ, Ёқути Ҳамавӣ, Амин Аҳмади Розӣ, Мақдисӣ, Идрисии Тасвирӣ дар бораи Бодғис маълумот додаанд. Соли 1964 дар заминаи қисматҳое аз вилоятҳои Ҳирот ва Маймана вилояти Бодғиси Афғонистон таъсис ёфт.
Боевка (деҳа)

Боевка — деҳаест дар Русия, ки дар ҳайати ноҳияи Каменский, вилояти Свердловск медарояд.
Боевик (ноҳияи Иванов, Иванов)

Боевик — деҳа, яке аз маҳаллаҳои аҳолинишини Федератсияи Русия мебошад. Деҳа дар ҳайати ноҳияи Иванов, ки дар вилояти Иванов қарор дорад, дохил мешавад.
Бодяково (ноҳияи Красногвардейск)

Бодяково — деҳа, яке аз маҳаллаҳои аҳолинишини Федератсияи Русия мебошад. Деҳа, дар ҳайати ноҳияи Красногвардейск, ки дар вилояти Белгород қарор дорад, дохил мешавад.
Боево (ноҳияи Каширск, Воронеж)

Боево — деҳа, яке аз маҳаллаҳои аҳолинишини Федератсияи Русия мебошад. Деҳа дар ҳайати ноҳияи Каширск, ки дар вилояти Воронеж қарор дорад, дохил мешавад.
Боевик (ноҳияи Погар)

Боевик — деҳа, яке аз маҳаллаҳои аҳолинишини Федератсияи Русия мебошад. Деҳа, дар ҳайати ноҳияи Погар, ки дар вилояти Брянск қарор дорад, дохил мешавад.
Бӯз (ноҳияи Қадамҷой)

Бӯз (Боз) — деҳа дар ноҳияи Қадамҷойи вилояти Бодканд, Қирғизистон. Аҳолӣ — 1482 нафар дар соли 2020.
Бозай

Бозай Бозай) — деҳа (ауыл) дар вилояти Туркистони Қазоқистон. Дар ноҳияи Келес ҷойгир аст. Дар соли 2009 тибқи барӯйхатгирии аҳолӣ 1431 нафар аҳолӣ дошт.
Боз

Боз — номи умумии чанд намуд парандаҳои соҳибчангол (шоҳин, рав, чарғ, шунқор, боша ва ғайра). Дарозии танашон 21–50 см; болҳои дарозу тез, думи кӯтоҳ, парҳои дурушти зич доранд. Дар дарахт, ҷарӣ, камари харсанг тухм (2–6-то) мегузоранд; баъзан лонаи дигар парандаҳоро ишғол мекунанд. Ғизои Б. ширхӯрҳои майда, хазандаҳо, ҳашарот мебошад. Парандаҳо ва ҳашаротро дар парвоз шикор мекунанд.
Бозаргонии байналмилалӣ

Бозаргонии байналмилалӣ гуфта тиҷорати молҳо, хидматрасониҳо, технологияҳо, сармоя ва ё дониш тавассути сарҳадҳои миллӣ ва дар сатҳи ҷаҳонӣ ё фаромиллиро меноманд. Он муомилоти фаромарзии мол ва хидматрасониҳоро байни ду ё зиёда кишвар дар бар мегирад. Амалиётҳои захираҳои иқтисодӣ дорои сармоя, маҳоратҳо ва одамон бо мақсади истеҳсоли байналмилалии молҳо ва хидматҳои физикӣ, ба монанди молия, бонкдорӣ, бима ва сохтмон баа ҳисоб меравад. Тиҷорати байналмилалӣ инчунин ҳамчун глобализатсия маълум аст. Гуфтугӯҳо дар атрофи тиҷорати байналмилалӣ дар тӯли солҳо гузариши истилоҳотро мушоҳида кард, ки тағйирот дар фаҳмиш ва густариши доираи тиҷорати фаромарзӣ инъикос меёбад. Дар ибтидо ибораҳое чун "тиҷорати хориҷӣ" ва "арз" маъмул буданд, ки назари статикии муносибатҳои байнисарҳадиро таҷассум мекарданд. Ба ин нигоҳ накарда, истилоҳи хориҷӣ аксар вақт мафҳумҳои дурӣ ё бегонаро ба вуҷуд оварда, моҳияти динамикии муомилати байналмилалиро инъикос карда натавонист. Интихоби усули воридшавӣ дар тиҷорати байналмилалӣ.
Боза (Сардиния)

Боза - коммунаи Италия, дар вилояти Сардиния, дар музофоти Ористано 3 ҷойгир аст. Аҳолӣ 7972 нафар, зичии аҳолӣ 58 нафар км мебошад. Масоҳати он 136 км -ро фаро мегирад. Рамзи почта 8013. Рамзи телефон - 0785. Демография Динамикаи аҳолӣ: Шахсиятҳо Маъмурияти коммуна Эзоҳҳо Пайвандҳо Ҳамчунин нигаред.
Божково (ноҳияи Алексеевск)

Божково — деҳа, яке аз маҳаллаҳои аҳолинишини Федератсияи Русия мебошад. Деҳа, дар ҳайати ноҳияи Алексеевск, ки дар вилояти Белгород қарор дорад, дохил мешавад.
Бозаргон

Бозаргон ё тоҷир — фарде, ки шуғли худро муомилоти тиҷорӣ қарор медиҳад ва ба далели онки муомилоти тиҷоратӣ, хариду фурӯш ба қасди интифоъ аст, бинобарин куллияи ашхосе, ки мубодарат ба хариду фурӯш ё иҷораи амволи манқул менамоянд, тоҷир шинохта мешаванд. Бозаргон мухаффафи бозоргон, савдогар, тоҷир. Истилоҳи бозоргон аз калимаи бозор ва пасванди гон, ки маънои лаёқат, лоиқи бозор буданро дорад, таркиб ёфтааст. Дар шакли бозургон ғалат аст.
Бозгашт (тасаввуф)

Бозгашт — дар тасаввуф асли шашум аз усули ҳаштгонаи вазъкардаи хоҷа Абдулхолиқи Ғиждувонӣ, ки минбаъд хоҷа Баҳоуддини Нақшбанд се асли дигар бар онҳо афзуд ва усули ёздаҳгона дар заминаи таълимоти тариқати нақшбандия қарор гирифт (тибқи дигар тақсимбандӣ — аз рӯйи тартиб асли дуюм). Бозгашт калимаи сирф форсӣ буда, дар баробари дигар истилоҳоти форсии таълимоти нақшбандия, аз қабили ёдкард, ёддошт, нигаҳдошт дар тамоми забонҳои дунё дар ҳамин шакли аслии худ истифода мешавад. Моҳияти бозгашт аз он иборат аст, ки бояд мақсади соликро танҳо ризои Худованд ташкил диҳад. Аз ин рӯ, солик баъд аз ёдкард (зикри номи Аллоҳ), ки ба равише махсус сурат мегирад, ибораи зайлро ба забон меорад ё аз дил мегузаронад: "Илоҳӣ, Анта мақсудӣ ва ризока матлубӣ, фаътинӣ маҳаббатака" (Яъне: Худовандо, мақсуди ман Туӣ ва хушнудии Ту хоҳиши ман аст, пас, дӯстдории Худро ба ман бибахш). Маъмулан, солик бо ҳабси дам то ҳини танг шудани нафас номи Аллоҳро такрор мекунад; нафасро дар мақоми латифаи қалб (агар вазифаи ӯ зикр болои латифаи қалб бошад) сар дода, сипас ибораи мазкурро мегӯяд. Ғарази аслӣ аз бозгашт нафйи хотирҳо ба шумор меравад. Ба ин васила даруни солик аз ҳар хотири неку бад ва аз тасаввури мосивои Ҳақ фориғ шуда, зикри ӯ аз олудагӣ ва омезиши ғайр поку холис мегардад. Чун "мақсудияти шайъ мусталзими маъбудияти он аст" (таъбири шайх Аҳмади Сарҳиндӣ), бозгашт соликро аз тасаввури ҳар мақсуд ва маъбуде ҷуз Худо бозмедорад. Баъзеҳо гуфтаанд, ки бозгашт киноя аз руҷӯи зокир ба Худованд аст барои изҳори аҷзу тақсир, зеро тавфиқи зикр, ҳузур доштан ва кашфи асрор — ҳама ба ёрии Худованд аст.
Бозгашт ба оянда

Бозгашт ба Оянда - филми таърихӣ ва ҳунарии машҳури амрикоӣ соли 1985 сохта шудааст.
Бозгашт ба оянда 3

Бозгашт ба Оянда 3 - филми таърихӣ ва ҳунарии машҳури амрикоӣ соли 1990 сохта шудааст.
Бозаргонӣ

Бозаргонӣ, хариду фурӯш, савдо — тавзеъи ҳар навъи колову ашё ва хадамоти марбут ба ин амалу фаъолият ҷиҳати таъмини ниёзмандиҳои гуногуни шахсию ҷамъиятии башарият. Азбаски дар алоҳидагию танҳоӣ ҳеч шахс ё ҷомеае наметавонад ниёзмандиҳои худро таъмин кунад, доду гирифти ашёву коло дар сарзамине ё аз кишваре ба кишвари дигар аз замонҳои қадим ривоҷу равнақ дошт. Ҳамин тавр касб ё ҳунари бозаргонӣ ба вуҷуд омад. Бозаргонӣ ва густаришу таҳаввулоти он дар пешрафти тамаддуну фарҳанг ҳиссаи муҳимме доштааст. Дар даврони муосир бозаргонӣ асосан ду навъ аст: бозаргонии дохилӣ ва бозаргонии хориҷӣ. Бозаргонии дохилӣ дар ҳудуди як кишвар бо пули дар гардиши дохилибуда ва муқаррароту қонунгузории он анҷом дода мешавад. Бозаргонии дохилӣ аз бахшҳои давлатию хусусӣ иборат аст. Бозаргонии хориҷӣ хариду фурӯш байни ду ё чанд кишвар аст, ки бозаргонии байналмилалиро ба вуҷуд овард. Ҳар навъи коло, ашё ё маҳсулоти кишоварзие, ки дар дохили кишвар ба савдо намеравад ё изофа аз талабот аст, ба хориҷа бароварда мешавад, ки ин навъи коло, маҳсулот ё ашё дар он ҷо ё камтар истеҳсол мешавад ё умуман вуҷуд надорад. Бозаргонии хориҷӣ ё байналмилалӣ бо арз — пули кишвари хориҷӣ ё асъоре, ки муравваҷ аст, сурат мегирад.
Бозгӯй

Бозгӯй — шохаи созию овозӣ дар мақом ва мақомсароӣ, такрори ҳамешагии як порчаи муайяни оҳанг. Одатан дар оҳанг чанд хона бошад, ҳамон қадар бозгӯй амал мекунад. Маъмулан пас аз як давраи хона, баъзан пас аз ду-се хона як бозгӯй меояд. бозгӯй бештар дар шохаи мушкилоти мақомҳо сурат мегирад. Масалан, дар бахши таснифи қисми мушкилоти мақоми "Бузург" бозгӯй баъди ҳар як хона ва бахшҳои Тарҷеву Гардуни он баъди ду-се хона меоянд. бозгӯй дар ташаккули қисми созӣ ва инкишофи хатти оҳангии мақомҳо нақши муҳим мебозад. Агар хона оҳангро аз лиҳози мазмун ғанӣ гардонад, бозгӯй шакли оҳангро нигоҳ медорад. бозгӯй дар қисми созии мақомҳо ба тарзи гуногун амал мекунад. Масалан, дар мақоми "Наво" дар оҳанги "Мухаммаси Ҳусайнӣ" се бозгӯй ва се хона, аммо дар "Таснифи Наво" ҳафтдаҳ хона ва се бозгӯй иштирок доранд. Бозгӯй дар санъати мақом вазифаи хотимабахшии оҳангро иҷро мекунад.
Бозгашта (филм, 2015)

"Бозгашта" — филми амрикоӣ дар жанри вестерни мутаҷаддиди ҳамосӣ ба коргардонии Алехондру Гунсолес Инёрриту аст, ки дар соли 2015 мунташир шуд. Филмномаи ин филм аз румоан "Бозгашта" навиштаи Мойкл Понк иқтибос шуда ва нависандагии онро Алехондру Инёрриту ва Морк Исмит бар ъуҳда доштанд. Бозигароне ҳамчун Леунорду Диикоприу, Том Ҳордӣ, Вил Пултер ва Домнел Глисун дар ин филм ба ифои нақш мепардозанд. Бозгашта барои нахустин бор дар 16 декабри 2015 дар Театри чинии намоиш дода шуд ва намоши умумии он дар ИМА 25 декабри 2015 буд ва пахши ҷаҳонии он низ аз 8 январи 2016 оғоз шуд. Бозигарон.
Бозгашт ба оянда 2

Бозгашт ба Оянда 2 - филми таърихӣ ва ҳунарии машҳури амрикоӣ соли 1989 сохта шудааст.
Боздошти Павел Дуров

Боздошти асосгузори шабакаи иҷтимоии ВКонтакте ва паёмрасони кроссплатформавии, интернет-корофарини Павел Дуров 24 августи соли 2024 дар шаҳри Париж тақрибан соати 8-и бегоҳ ба вақти +2, ҳангоми баромадан аз ҳавопаймои хусусии худ дар фурудгоҳи Ле Бурже сурат гирифт 1 Боздоштро Жандармерияи ҳавоӣ ва нақлиётии Фаронса амалӣ кард. Дуровро як зан ва ҳимоятгар ҳамроҳӣ мекарданд. Асосгузори аз Озарбойҷон ба Фаронса омад 2 Таърих Павел Дуров қаблан низ таҳти фишори мақомоти кишварҳои гуногун қарор гирифта буд, ки дар феврали соли 2024 ӯ дар мусоҳибае бо Такер Карлсон ба таври муфассал дар бораи ин таҳдидҳо сухан гуфт 3. Айбномаҳо Тибқи маълумоти пешакӣ, Павел Дуров метавонад дар мусоидат ба қочоқи маводи мухаддир, қаллобӣ, пулишӯӣ ва пинҳон кардани мундариҷаи педофилии айбдор карда шавад 4 5 6 7 8 9. Тавре хабар медиҳанд ВАО, ҳукми боздошти Дуров аз ҷониби идораи миллии пулиси судии Фаронса дода шудааст. Ӯро дар ҳабс гирифтанд. Мақомоти Фаронса изҳор медоранд, ки бинобар набудани модератсия ва имкони истифодаи рақамҳои якдафъаина ва криптовалютҳо ба маркази қаллобон ва фаъолияти дигари ҷиноятӣ табдил ёфтааст. Талаботи асосии мақомоти ИА ба бо паёмҳои криптографӣ рабт дорад. Дуров дар Фаронса Шахси нон грата эълон шуда, ҳамчун шаҳрванди Фаронса ба додгоҳ кашида мешавад. Гуфта мешавад, ки ӯ метавонад ба то 20 сол маҳрумият аз озодӣ рӯ ба рӯ шавад 10. 26 августи Павел Дуров дар доираи тафтишот оид ба шахси номаълуми айбдоршаванда дар 12 ҷиноят, ки ба кори паёмрасон вобастаанд, пурсида шуд. Дар ин бора дар изҳороти прокуратураи Париж гуфта мешавад 1. Илова бар ин, мақомоти Фаронса ҳодисаҳоро оид ба рад кардани ҳамкорӣ, созиши ҷиноятӣ ва шӯйиши пул тафтиш мекунанд. Ҳамчунин истифодаи криптовалютҳо дар платформа мавриди таҳқиқ қарор гирифтааст 2. Вокунишҳо Байналмилалӣ Такер Карлсон, таҳлилгари сиёсии машҳури амрикоӣ, ки чанд моҳ пеш Мусоҳибаи Павел Дуров бо Такер Карл.
Бозе-газ

Бозе-газ, гази Бозе, Бозе-гази идеалӣ (ба шарафи Шатендранат Бозе номида шудааст) — гази шабеҳи гази идеалии классикии спинаш пурра. Бозе аз бозонҳо — зарраҳое, ки байни худ таъсири мутақобила надоранд ва ба омори Бозе-Эйнштейн тобеанд, иборат мебошад. Ба ин гурӯҳи зарраҳо гази фотонӣ ва газҳои квазизаррагӣ тааллуқ доранд. Ш. Бозе барои гази фотонҳо механикаи омориро таҳия намуд. А. Эйнштейн онро такмил намуда, барои тавсифи зарраҳои вазнин истифода бурд. Ӯ инчунин ба хулосае омад, ки гази идеалии бозонҳо бар хилофи гази идеалии классикӣ дар ҳароратҳои паст бояд ба ҳолати конденсат табдил шавад.
Бозгул Исоева

Бозгул Исоева (3.11.1937, ш. Душанбе), – раққосаи балет Театри давлатии академии опера ва балети ба номи Садриддин Айнӣ. Ҳунарпешаи халқии ҶШС Тоҷикистон.
Бозон

Бозон, бозе-зарра — зарраи қимати спинаш бутун (0, 1, 2,). бозонҳо бар хилофи фермионҳо ба омори Бозе-Эйнштейн итоат мекунанд, ки мувофиқи он шумораи дилхоҳи зарраҳои яксон дар як ҳолати квантӣ қарор мегиранд. бозонҳо бунёдӣ ва таркибӣ мешаванд. бозонҳои бунёдӣ кванти майдонҳои калибрӣ ҳастанд, ки бо ёрии онҳо фермионҳои бунёдӣ (лептонҳо, кваркҳо) дар модели стандартӣ таъсири мутақобила мекунанд. Ба чунин бозонҳо фотонҳо (таъсири мутақобилаи электромагнитӣ), глюонҳо (таъсири мутақобилаи пурзӯр), ва -бозонҳо (таъсири мутақобилаи суст) мансубанд. Ба бозонҳои бунёдӣ гравитон ва бозони Ҳиггс низ тааллуқ доранд, ки мавҷудияти онҳо пешгӯӣ шудааст, вале то ҳол дар таҷриба ошкор нагардидаанд. Ба бозонҳои таркибӣ ҳолатҳои алоқаманди дукваркии зиёд мансубанд, ки мезонҳо номида мешаванд. Мисоли дигари бозонҳо ҳастаҳои шумораи нуклонҳояшон (протонҳо ва нейтронҳо) ҷуфт мебошад.
Боздорӣ (физиология)

Боздорӣ — дар физиология, фаъолияти асаб, ки ангезишро суст ё пешгирӣ мекунад. Боздориро соли 1862 физиологи рус Иван Сеченов кашф кардааст. Вобаста ба маҳалли пайдоиш боздорӣ канорӣ ва дохили (шартӣ)-ро ҷудо кард. Павлов боздории муҳофизро, ки силсилаи асабро аз ангезиши барзиёд ё хастагӣ дифоъ мекунад, шакли асосии боздорӣ гумон мекард. Фаъолияти муҳофизию мутобиқгардонии боздорӣ барои тиб аҳаммияти калон дошта, ба туфайли он комёбиҳои назаррас ба даст оварда шуданд. Аз ҷумла, ба ин васила татбиқи доруҳои хобовар ва таскинбахш ҳангоми муолиҷаи шоки садамавӣ ва баъзе намудҳои невроз роҳи ҳалли худро пайдо кард.
Истирдод

Истирдод, боздоди ҷинояткор, экстрадитсия — дар ҳуқуқи ҷиноӣ супоридани шахсест, ки ҷиноят содир намудааст ё барои ҷинояти содирнамудааш адои ҷазо менамояд. Қонуни ҷиноятии Ҷумҳурии Тоҷикистон (моддаи 16 КҶ Ҷумҳурии Тоҷикистон) барои супоридани шахсе, ки ҷиноят содир намудааст, ду ҳолатро пешбинӣ кардааст: Асоси ҳуқуқии ин меъёри ҳуқуқиро талаботи моддаи 16 Конститутсия (Сарқонун)-и Ҷумҳурии Тоҷикистон ташкил медиҳад, ки мувофиқи он "шаҳрванди Тоҷикистон дар хориҷи кишвар таҳти ҳимояи давлат мебошад. Ҳеч як шаҳрванди ҷумҳуриро ба давлати хориҷӣ супоридан мумкин нест. Супоридани ҷинояткор ба давлати хориҷӣ дар асоси шартномаи тарафайн ҳал мешавад". Дар ҳолати аввал сухан дар бораи шаҳрвандони Тоҷикистон меравад, ки дар давлати хориҷӣ ҷиноят содир намудаанд ва аз рӯйи қоидаи умумӣ онҳо ба давлати хориҷӣ супорида намешаванд, ба истиснои ҳолатҳое, ки бо шартномаҳои тарафайн (байнидавлатӣ) пешбинӣ шудаанд. Чунин шартномаҳо дутарафа ва бисёртарафа буда метавонанд. Мас., Конвенсия доир ба ёрии ҳуқуқӣ ва муносибатҳои ҳуқуқӣ оид ба парвандаҳои гражданӣ, оилавӣ ва ҷиноятӣ (байни давлатҳои аъзои ИДМ 7.10.2002 дар ш. Кишинёв ба имзо расида, бо Қарори Маҷлиси намояндагони Маҷлиси Олии Ҷумҳурии Тоҷикистон аз 1.10. 2004 таҳти 1189 тасдиқ карда шудааст). Чунончи, дар моддаи 89-и ин Конвенсия омадааст, ки супоридани шахсе, ки шаҳрванди талабшавандаи Тарафи Аҳдкунанда мебошад, ба анҷом расонида намешавад. Яъне, тибқи ин санад, шаҳрвандони Тоҷикистон дар миқёси ИДМ дар ҳолати дар ҳудуди ин давлатҳо ҷиноят содир карданашон ба онҳо супорида намешаванд. Дар ҳолати дуюм сухан дар бораи он хориҷиён ва ашхоси бешаҳрванд меравад, ки берун аз ҳудуди Тоҷикистон ҷиноят содир намуда, вале дар ҳудуди Тоҷикистон қарор доранд. Меъёри конститутсионӣ оид ба манъи супоридани чунин шаҳрвандон ба давлати хориҷӣ ба онҳо татбиқ намегардад. Супоридани ашхоси хориҷӣ ва ашхоси бешаҳрванд ба давлати хориҷӣ дар асоси шартномаи байналмилалӣ сурат мегирад. Истирдод бо ду мақсад анҷом дода мешавад: барои ба ҷавобгарӣ кашидан ва барои адои ҷазо. Лекин қоидаи умумии истирдоди ҷинояткор нисбат ба шахсе, ки ба ӯ дар Тоҷикистон паноҳгоҳи сиёсӣ дода шудааст, татбиқ намегардад, зеро тибқи талаботи қисми 3-и моддаи 16-и Конститутсияи Ҷумҳурии Тоҷикистон "Тоҷикистон ба шаҳрвандони хориҷие, ки гирифтори вайронкунии ҳуқуқи инсон гаштаанд, метавонад паноҳгоҳи сиёсӣ диҳад". Ин қоида дар моддаи 89-и Конвенсияи мазкур низ пешбинӣ шудааст.
Бозиҳои роёнаӣ

Бозиҳои роёнаӣ, ё бозӣ барои роёнаи шахсӣ — бозии видеоӣ аст, ки ба ҷойи иҷро рӯйи консули бозии видеоӣ ё дастгоҳи оркид, дар роёнаи шахсӣ анҷом мешавад. Бозиҳои роёнаӣ аз соли 1983 хусусан дар Аврупо роиҷ гардиданд. Ин замон, замони кудгзории утоқи хоб ном гирифт. Ин бозиҳо аз соли 2000 ба сурати диҷитолӣ мавриди интишор қарор гирифтанд. Ин бозиҳо ба сурати ройгон ё ба унвони маҳсули тиҷорӣ арза мешаванд.
Бозӣ

Бозӣ — яке аз навъҳои асосии фаъолияти ҷисмию зеҳнӣ, ки дар инкишофи ҳамаҷонибаи фардии кӯдакон муҳим аст. Аҳаммияти бозӣ Дар бозӣ талаби ба олами атроф таъсир расондани кӯдак зоҳир гардида, сифатҳои фикрӣ, ахлоқӣ ва иродавиаш ташаккул меёбанд. Бозӣ дар кӯдак ҳамчун шакли баамалбарории фаъолият хидмат менамояд. Амалҳои бозӣ дар кӯдакон дар натиҷаи тақлиди онҳо ба рафторҳои калонсолон ҳангоми муошират ташаккул меёбанд. Бозиҳо бештар хусусияти коллективӣ доранд. Дар бозиҳои дастаҷамъӣ коллективи бачаҳо ба вуҷуд омада, сифатҳои дӯстӣ ва ҳамкории онҳо инкишоф меёбад. Бозиҳои гуногуни серҳаракат ва дидактикӣ ба дарки сифатҳои алоҳидаи ашё, инкишофи мушоҳидакорӣ, хулосабарорӣ ва дигар тарафҳои фаъолияти фикрӣ мадад мерасонанд. Кӯдак дар бозӣ хусусиятҳои барояш номаълуми ашёро дониста, тадриҷан ба дарки таъсири байниҳамдигарӣ ва вазифаи ашё мерасад. Ҳамаи бозиҳои дастаҷамъона, ки иҷрои онҳо риоя кардани қоидаи муайянро талаб мекунад, ба тарбияи ирода ва талабҳои умум итоат кунондани маҳорати бача ёрӣ мерасонад. Мазмуни бозӣ бо инкишофи кӯдак низ тағйир меёбад. Дар синни хурди мактабӣ бачаҳо ба сифатҳои ҷасоратнокӣ, пурқувватӣ, чолокии одамон тақлидкунон бозӣ мекунанд. Дар синни миёнаи мактабӣ (хусусан дар 11-14-солагӣ) бозиҳои дорои мазмуни романтикию қаҳрамонӣ аҳаммияти бештар пайдо менамоянд. Дар ин синну сол бозиҳо дар худтарбиякунии бачагон нақши бузург мебозанд. Навъҳои бозӣ Бозиҳо сужетнок, варзишӣ, дидактикӣ, бинокорӣ, конструкторӣ ва ғайра мешаванд. Бозиҳои калонсолон (масалан, варзишӣ) дар инкишофи шуури кӯдакон ва наврасон фаъолона таъсир мерасонанд. Бозиҳои таълимӣ (корӣ, сужетӣ-нақшӣ) низ мавҷуданд, ки солҳои охир дар раванди омӯзиш васеъ истифода мешаванд ва дар худ хусусиятҳои фаъолияти бозӣ ва таълимиро низ таҷассум мекунанд.
Футболбоз

Футболбоз, футболист - варзишгарест, ки дар ягон бошишгоҳ мебозад. Ҳар як футболбоз дорои рақам, вазифа, ҷой ва бошишгоҳи худ мебошад. Мансаб Футболбозон асосан мансаби худро дар тимҳои заиф оғоз мекунанд ва баъдан футболбози моҳир мешаванд. Аввал дар тими ҷавонон бозӣ мекунанд, баъдтар бо розигии мураббӣ ба тими асосӣ мегузаранд. Нигаред.